S-854/2014

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 7. október sl., á hendur S-kk-þgf Ó-kk-þgf E-kk-þgf, Reykjavík, fyrir eftirtalin hegningarlagabrot framin á árinu 2014, með því að hafa:

1. Mánudaginn 28. apríl, í verslun Elko, Fiskislóð 15, Reykjavík, stolið spjaldtölvu af gerðinni Apple Ipad 4GEN 16GB og hörðum disk af gerðinni Toshiba, samtals að verðmæti kr. 100.990.

2. Þriðjudaginn 29. apríl, í verslun Elko, Fiskislóð 15, Reykjavík, stolið tveimur myndavélum, annarri af gerðinni Sony alpha A65 og hinni af gerðinni Canon EOS 100D, samtals að verðmæti kr. 307.990.

3. Fimmtudaginn 15. maí, í verslun Krónunnar, Bíldshöfða 20, Reykjavík, stolið fjórum pökkum af Dolce Gusto Aroma kaffi og einum pakka af Dolce Gusto Nesquik kaffi, samtals að verðmæti kr. 4.845.

4. Sunnudaginn 25. maí, í verslun Hagkaupa, Smáralind, Hagasmára 1, Kópavogi, stolið spjaldtölvu af gerðinni Ipad 4WIFI 4G 16GB, að verðmæti kr. 94.999.

5. Mánudaginn 16. júní, í verslun Hagkaupa, Skeifunni 15, Reykjavík, tekið ófrjálsri hendi Weber grill og sex pakka hamborgurum, samtals að verðmæti kr. 61.393 og gengið út úr versluninni án þess að greiða fyrir vörurnar.

6. Sunnudaginn 29. júní, á Park Inn Íslandi og sjúkrahótel og Café Íslandi, Ármúla 9, Reykjavík, stolið tveimur lambalærum og sex flöskum af rauðvíni, samtals að verðmæti kr. 17.784.

7. Föstudaginn 18. júlí, á Grand Hótel Reykjavík, Sigtúni 38, Reykjavík, stolið tveimur fartölvum, annari af gerðinni Lenovo Thinkpad T430 og annari af gerðinni HP pro Book 6550B, samtals að verðmæti kr. 200.000 og master lykli af gerðinni Assa með númerinu A487MM, að óþekktu verðmæti.

8. Þriðjudaginn 19. ágúst, í verslun Hagkaupa, Litlatúni 1, Garðabæ, stolið fimm pökkum af frosnum berjum og ávöxtum, samtals að verðmæti kr. 4.295.

Teljast brot í liðum 1-4 og 6-7 varða við 244. gr. almennra hengingarlaga nr. 19/1940 og brot í lið 5 við 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu gerir F-kk-nf Á-kk-nf, f.h. Haga hf., kt. 000000-0000, vegna 4. liðar ákæru, kröfu um að ákærða S-kk-þgf Ó-kk-þgf E-kk-þgf, kt. 000000-0000, verði gert að greiða Högum hf. skaðabætur samtals að fjárhæð kr. 94.999, auk vaxta samkvæmt 1, mgr. 8. gr. laga, nr. 38/2001, frá þeim degi er hið bótaskylda atvik átti sér stað, eða hinn 25.05.2014, og þar til mánuður er liðinn frá birtingu kröfunnar, en síðan dráttarvexti, sbr. 9.gr., sbr. 1. mgr. 6. gr. laga um vexti og verðtryggingu nr. 38/2001, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Í málinu gerir S-kvk-nf I-kvk-nf, f.h. Heilsumiðstöðvarinnar 108 Reykjavík ehf., kt. 000000-0000, vegna 6. liðar ákæru, kröfu um að ákærða S-kk-þgf Ó-kk-þgf E-kk-þgf, kt. 000000-0000, verði gert að greiða Heilsumiðstöðinni 108 Reykjavík ehf. skaðabætur að fjárhæð kr. 518.512 auk vaxta skv. 1. mgr. 8. gr. laga um vexti og verðtryggingu nr. 38/2001, frá 29. júní þar til mánuður er liðinn frá birtingu kröfunnar, en síðan dráttarvexti skv. 1. mgr. 6. gr., sbr. 9. gr. sömu laga, frá þeim degi til greiðsludags.

Í málinu gerir F-kk-nf Á-kk-nf, f.h. Haga hf., kt. 000000-0000, vegna 8. liðar ákæru, kröfu um að ákærða S-kk-þgf Ó-kk-þgf E-kk-þgf, kt. 000000-0000, verði gert að greiða Högum hf. skaðabætur samtals að fjárhæð kr. 4.295, auk vaxta samkvæmt 1, mgr. 8. gr. laga, nr. 38/2001, frá þeim degi er hið bótaskylda atvik átti sér stað, eða hinn 19.08.2014, og þar til mánuður er liðinn frá birtingu kröfunnar, en síðan dráttarvexti, sbr. 9.gr., sbr. 1. mgr. 6. gr. laga um vexti og verðtryggingu nr. 38/2001, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði hefur samþykkt bótakröfur Haga hf. Hann hefur samþykkt bótakröfu Heilsumiðstöðvarinnar ehf. fyrir þeirri fjárhæð sem ákært er fyrir. Samkvæmt þessu verða kröfurnar teknar til greina eins og í dómsorði segir. Það athugast að bótakröfurnar voru fyrst birtar ákærða 5. nóvember 2014 og miðast upphaf dráttarvaxta við þann dag er liðnir voru 30 daga frá þeim degi.

Ákærði var dæmdur í 30 daga skilorðsbundið fangelsi 4. júlí 2014 fyrir þjófnað. Hann hefur nú rofið skilorðið og verður dómurinn tekinn upp og dæmdur með þessu máli, sbr. 60. gr. almennra hegningarlaga. Honum verður gerður hegningarauki, sbr. 78. gr. sömu laga og refsing hans ákveðin samkvæmt 77. gr. laganna.

Verður refsing hans því ákveðin fangelsi í 6 mánaða fangelsi.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, S-kk-nf Ó-kk-nf E-kk-nf sæti fangelsi í 6 mánuði.

Ákærði greiði Högum hf. 94.999 krónur með vöxtum samkvæmt 1. mgr. 8. gr. laga nr. 38/2001 frá 25. maí 2014 til 19. ágúst sama ár, en af 104.294 krónum frá þeim degi til 5. desember 2014, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði heilsumiðstöðinni ehf. 17.784 krónur með vöxtum samkvæmt 1. mgr. 8. gr. laga nr. 38/2001 frá 29. júní 2014 til 5. desember sama ár, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

A-kk-nf Í-kk-nf